ΓΡΑΠΤΗ ΕΡΩΤΗΣΗ E-0679/99

υποβολή: Richard Corbett (PSE) προς την Επιτροπή

(26 Μαρτίου 1999)

Θέμα: Εκτίμηση της ανάγκης για αξιολόγηση των περιβαλλοντικών επιπτώσεων

Οταν η οδηγία " Οικότοποι "92/43/ΕΟΚ(1) επιβάλλει αξιολόγηση των περιβαλλοντικών επιπτώσεων κάθε φορά που η διευθέτηση του χώρου κινδυνεύει να παραβλάψει προστατευόμενη ζώνη, είναι απαραίτητο να πραγματοποιηθεί αξιολόγηση στην αρχική φάση του σχεδίου. Υπό τις συνθήκες αυτές, ποιες είναι οι απόψεις της Επιτροπής όσον αφορά την πραγματοποίηση σχεδίου χωρίς καν την εκπόνηση της αρχικής αξιολόγησης ή όταν αυτή εκπονείται μετά από την εν λόγω διευθέτηση; Είναι άραγε ενημερωμένη η Επιτροπή για την ανακαίνιση των γεφυρών της παραλιακής οδού του Southport που επέτρεψε την αύξηση των δυνατοτήτων της οδού αυτής με τη διέλευσή της δια μέσου προστατευόμενης ζώνης; Γνωρίζει άραγε η Επιτροπή ότιη εκτίμηση της αρμόδιας υπηρεσίας,English nature, σύμφωνα με την οποία η διευθέτηση αυτή δεν θα έχει καμία αρνητική επίπτωση στις προστατευόμενες ζώνες ανακοινώθηκε πολλούς μήνες μετά την υλοποίηση των εργασιών, και τούτο μόνο σε απάντηση στις επίμονες ερωτήσεις οργανώσεων για την προστασία του περιβάλλοντος; Κρίνει η Επιτροπή ότι έχουν τηρηθεί πλήρως, στη συγκεκριμένη περίπτωση, το γράμμα και το πνεύμα της οδηγίας " Οικότοποι ";

Απάντηση της κας Bjerregaard εξ ονόματος της Επιτροπής

(23 Απριλίου 1999)

Το Αξιότιμο Μέλος του Κοινοβουλίου αναφέρεται στο άρθρο 6 παράγραφος 3 της οδηγίας 92/43/ΕΟΚ περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας ("της οδηγίας για τα ενδιαιτήματα"). Παρακαλείται το Αξιότιμο Μέλος του Κοινοβουλίου να ανατρέξει στην απάντηση της Επιτροπής στις προηγούμενες γραπτές ερωτήσεις τους E-2868/98 και E-2869/98(2) που περιλαμβάνει την διατύπωση του άρθρου of Article 6 παράγραφος 3 της περί Ενδιαιτημάτων Οδηγίας και καθιστά σαφές ότι το άρθρο διαλαμβάνει ένα "σχέδιο ή έργο" που "ενδέχεται να έχει σημαντικές επιπτώσεις" σε καθορισμένη τοποθεσία (Ειδική περιοχή διατήρησης (SPA) ή Περιοχή ειδικής προστασίας (SAC). Κάθε τέτοιο σχέδιο ή έργο "εκτιμάται δεόντως ως προς τις επιπτώσεις του στον τόπο, λαμβανομένων υπόψη των στόχων διατήρησής του".

Η Επιτροπή έχει υπόψη της την καταγγελία όσον αφορά τα έργα βελτίωσης στις δύο υφιστάμενες γέφυρες του παραλιακού δρόμου στο Southport. Η Επιτροπή πραγματοποιεί έρευνες σε σχέση με την καταγγελία, αφότου αυτή υπεβλήθη, τον Ιούνιο του 1998. Η Επιτροπή δεν γνωρίζει την ύπαρξη τυχόν επιστημονικών στοιχείων, παρασχεθέντων από τους καταγγέλοντες ή από το Ηνωμένο Βασίλειο, τα οποία θα κατεδείκνυαν ότι οι εργασίες στις γέφυρες θα έχουν, πιθανότητα, σημαντικές επιπτώσεις στην διατήρηση της τοποθεσίας. Η Επιτροπή υπογραμμίζει ότι ο παραλιακός δρόμος του Southport υπάρχει ήδη από την δεκαετία του 60.

Η Επιτροπή γνωρίζει ότι οι βρετανικές αρχές μελετούν σχέδιο στρατηγικής διατήρησης για τον χαρακτηρισμό της παραλίας του Sefton ως περιοχής ειδικής προστασίας (SAC) που έχουν επεξεργαστεί οι αρμόδιες βρετανικές αρχές. Το γεγονός αυτό υποδηλώνει όιτ γνωρίζουν τις υποχρεώσεις τις οποίες υπέχουν στο πλαίσιο της περί ενδιαιτημάτων οδηγίας. Εάν το Αξιότιμο Μέλος του Κοινοβουλίου ανησυχεί για τις διαδικαστικές πλευρές της υπόθεσης αυτής σε επίπεδο εθνικών αρμοδιοτήτων, ας λάβει υπόψη του το γεγονός ότι ενδέχεται να υπάρχουν εθνικά "αντίδοτα".

Μόνο το Ευρωπαϊκό Δικαστήριο δικαιούται να παράσχει μια τελική ερμηνεία της Οδηγίας, και η Επιτροπή λυπάται για το γεγονός ότι αδυνατεί να παράσχει περισσότερα στοιχεία στο Αξιότιμο Μέλος του Κοινοβουλίου από αυτά που περιέχονταν στην προηγούμενη απάντησή της.

(1) ΕΕ L 206 της 22.7.1992, σελ. 7.

(2) ΕΕ C 142 της 21.5.1999, σελ. 50.